cyanic-selkie/wikianc huggingface dataset:
কান্ডুকোন্ডেইন কান্ডুকোন্ডেইন
কাহিনী
মনোহরের প্রথম চলচ্চিত্র প্রকল্প ভেস্তে যায় এবং তাকে বের করে দেওয়া হয় উক্ত প্রকল্প থেকে। সে তার নিজের সিনেমা বানানোর পরিকল্পনা করে নন্দিনী বর্মা (পুজা বাত্রা) কে নিয়ে। নন্দিনী মনোহরের প্রতি আকৃষ্ট হয়ে যায় যদিও প্রেমের উদ্দেশ্য নিয়ে নয়। মনোহর এবং নন্দিনীর সম্পর্কের গুজবের কথা সৌমিয়ার মনে কষ্ট এনে দেয়। নন্দিনীকে নিয়ে বানানো চলচ্চিত্রটি ভালো বাণিজ্যিক সাফল্যতা পেয়ে যায়। যখন মনোহর চেন্নাইতে সৌমিয়ার বাসায় যায়, সে জানতে পারে যে সৌমিয়া ক্যালিফোর্নিয়া যাচ্ছে। মনোহর আর সৌমিয়া দুজনেই অনেকক্ষণ কথা বলে আবেগের সাথে, মনোহর সৌমিয়াকে নিজের আকৃষ্ট করার অনেক চেষ্টা করে। সিনেমার শেষ দিকে মনোহর সৌমিয়াকে আর বালা মিনুকে বিয়ে করে।
ফিলিপাইনের জাতীয় বিজ্ঞানী
ফিলিপাইনের জাতীয় বিজ্ঞানী, ইংরেজিতে সংক্ষেপে ONS (Filipino: Pambansang Alagad ng Agham ng Pilipinas) বা অর্ডার অব ন্যাশনাল সায়েন্টিস্ট ফিলিপাইন সরকার কর্তৃক প্রদত্ত দেশটির বিজ্ঞানীদের সর্বোচ্চ সম্মাননা। প্রতি বছর দেশটির রাষ্ট্রপতি বিজ্ঞান ও গবেষণায় উল্লেখযোগ্য অবদান রাখার জন্য এই সম্মাননা প্রদান করেন।
১৯৭৬ সালের ১৬ই ডিসেম্বর দেশটির রাষ্ট্রপতি ফের্দিনান্দ মারকোস রাষ্ট্রপতির আদেশ নং ১০০৩ এবং ১০০৩-এ ঘোষণা করেন। এই ঘোষণা একই সাথে ফিলিপাইনের জাতীয় বিজ্ঞান ও প্রযুক্তি একাডেমির সূচনা করে। আইনি ব্যাপারে স্বচ্ছতা রাখার জন্য বিজ্ঞানীর সংজ্ঞায় একজন ব্যক্তিকে বিজ্ঞানী মর্যাদা পেতে হলে বিজ্ঞানের অন্তত একটি বিষয়ে ডক্টরাল সম্মাননার অধিকারী হতে হবে এবং প্রায়োগিক বিজ্ঞান ক্ষেত্রে নিজের উদ্ভাবনী ও নিজস্ব গবেষণার উল্লেখযোগ্য চিহ্ন রাখতে হবে। এই সংজ্ঞায় কৃষি, প্রকৌশল এবং চিকিৎসাবিজ্ঞানের পাশাপাশি গণিত ও সামাজিক বিজ্ঞানকেও বিজ্ঞান ও প্রযুক্তির জার্নালে বৈজ্ঞানিক প্রকাশনা থাকা স্বাপেক্ষে স্বীকৃতি দেয়া হয়েছে। ২০০৩ সালে এই সম্মাননাকে জাতীয় বিজ্ঞানী সম্মাননা বা অর্ডার অব ন্যাশনাল সায়েন্টিস্ট নামকরণ করা হয়।
মনোনয়ন ও বাছাই
ফিলিপাইনের জাতীয় বিজ্ঞান ও প্রযুক্তি একাডেমি প্রতিবছর সর্বোচ্চ ১০ জন ফিলিপাইনের বিজ্ঞানীর নাম "জাতীয় বিজ্ঞানী" সম্মাননার মনোনীত করে। এই মনোনীত নামের তালিকা দেশটির রাষ্ট্রপতির কাছে দেয়া হয়। দেশটির রাষ্ট্রপতি "বিজ্ঞান ও প্রযুক্তি খাতে একক বা দলগতভাবে উল্লেখযোগ্য অবদানের জন্য" এক বা একাধিক বিজ্ঞানীকে এই সম্মাননার জন্য বাছাই করেন।
সুযোগ সুবিধা
"জাতীয় বিজ্ঞানী" সম্মাননাপ্রাপ্ত বিজ্ঞানীরা দেশটিতে এই সম্মাননার পাশাপাশি জাতীয় একাডেমি কর্তৃক নির্ধারিত আর্থিক সাহায্যও পান। এছাড়াও, সম্মাননা প্রাপ্ত বিজ্ঞানীরা প্রতিমাসে অবসরভাতা, হাসপাতাল ও চিকিৎসা সংক্রান্ত সুবিধাসহ জাতীয় পর্যায়ের বিভিন্ন কাজে সরাসরি যোগ দেয়ার ক্ষেত্রে সুবিধা ভোগ করেন। সম্মাননাপ্রাপ্ত বিজ্ঞানীরা আইনানুসারে মৃত্যু পরবর্তী শেষকৃত্য়ের অনুষ্ঠানে দেশটির সামরিক বাহিনী কর্তৃক বিশেষ রাষ্ট্রীয় সম্মাননা পান। মূলত এই "জাতীয় বিজ্ঞানী" সম্মাননা দেশটির বিজ্ঞানীদের জাতীয় নায়ক স্বরূপ মর্যাদা দেয়।
পদক বিজয়ী
১৯৭৮ সাল থেকে মোট ৪১ জন নারী ও পুরুষ বিজ্ঞানী এই সম্মাননা অর্জন করেছেন। এখন পর্যন্ত ফিলিপাইনের জাতীয় বিজ্ঞানীদের মাঝে ১৭ জন জীবিত আছেন। সাম্প্রতিককালে মৃত্যুবরণ করা জাতীয় বিজ্ঞানীদের শেষকৃত্যে সামরিক বাহিনী কর্তৃক বিশেষ সম্মাননা প্রদান করা হয়। ফিলিপাইনের জাতীয় বিজ্ঞানী সম্মাননায় অভিষিক্ত চিকিৎসাবিদ ফে দেল মুন্ডো আন্তর্জাতিক পদক রামোন ম্যাগসেসে পুরস্কার ও অর্জন করেছেন।
জিংগা শিল্পগোষ্ঠী
জিংগা শিল্পগোষ্ঠী ১৯৬৫ সালে বাংলাদেশের চট্টগ্রামে প্রতিষ্ঠিত সঙ্গীত ব্যান্ড। ধারণা করা হয় এটি বাংলাদেশের প্রথম ব্যান্ড যা ষাটের দশকে চট্টগ্রামে যাত্রা শুরু করে। সঙ্গীতবোদ্ধা ও ইতিহাস রচয়িতাদের মতে 'জিংগা' একটি পারিবারিক ঘরানার ব্যান্ড।
পিজিন (সফটওয়্যার)
২০০৭ সালের হিসাব অনুযায়ী পিজিন ব্যবহারকারীর সংখ্যা ৩০লক্ষের অধিক। পিজিন এবং libpurple উভয়ই ফ্রি সফটওয়্যার এবং জিএনইউ জেনারেল পাবলিক লাইসেন্সের অধিনে প্রকাশিত।
বৈশিষ্টসমূহ
পিজিন এ ইয়াহু মেসেঞ্জারের মতো সব সুবিধা না থাকলেও পিজিন অনেক লাইট ওয়েটেড ও কম ব্যন্ড উইডে বেশ ভালো চলে| আর নিয়মিত হালনাগাদ হয় বলে বাগগুলো কিছু দিন পর পর ফিক্স করা করা হয়| পিজিনের সাথে বেশ কিছু প্লাগইন থাকে| সেই সাথে আরো অনেক প্লাগইন পাওয়া যায় যা ইনস্টল করে নিলে আরো বিশেষ কিছু সুবিধা পাওয়া যায়| পিজিনে এখনো ভিডিও চ্যাট সমর্থন করে না| thumb|230px|right|পিজিন চলছে [[Ubuntu (operating system)|উবুন্টুতে]]
যেসকল প্রোটোকল সমর্থন করে
অতিরিক্ত কোনো প্লাগইন ব্যবহার করা ছাড়াই libpurple 2.6.4 নিচে উল্লেখিত প্রোটোকলসমূহ সমর্থন করে:
কিছু XMPP সার্ভার ট্রান্সপোর্ট সুবিধা দেয়, এর ফলে অতিরিক্ত প্লাগইন বা সফটওয়্যারের মাধ্যমে XMPP নয় এমন সার্ভারের মাধ্যমে নেটওয়ার্কে প্রবেশের সুবিধা দেয়। পিজিন XMPP এর এই ট্রান্সপোর্ট সমর্থন করে এর অর্থ হল সরাসরি ব্যবহার করা যায় না এমন প্রোটোকল ব্যবহার করা যাবে। এমনকি শুধুমাত্র তাৎক্ষনিক বার্তা আদান প্রদান নয় এই প্রটোকলের মাধ্যমে এসএমএস অথবা ইমেইল সেবা ব্যবহারের সুবিধা পাওয়া যায়।
বিশেষ প্লাগইন ব্যবহার করে অতিরিক্ত বেশ কিছু প্রোটোকল ব্যবহার করা যাবে পিজিনের মাধ্যমে। এর মধ্যে রয়েছে Skype, এবং Xfire গেমিং নেটওয়ার্ক (Gfire প্লাগইনের মাধ্যমে)।
ইতিহাস
thumb|230px|right|গেইম ২.০.০ বেটা ৬ চলছে [[জিনোম ২.১৬.০]]
বহিঃসংযোগ
പിഡ്ജിന്‍
গান্দি বাত
গান্দি বাত (আক্ষরিক অর্থে: নোংরা কথা) হল ২০১৮ সালের একটি বি রেটিং (বি গ্রেড) ওয়েব ধারাবাহিক, যেটি অল্ট বালাজী-এর জন্য পরিচালনা করেছেন শচীন মোহিতে। এটি জি৫ এবং অন্বেষী জৈন অফিসিয়াল অ্যাপেও উপলব্ধ ছিল, কিন্তু ২০২১ সালের ফেব্রুয়ারিতে ওটিটি নির্দেশিকায় পরিবর্তন হওয়ায় মার্চ মাসে জি৫ এবং এমএক্স প্লেয়ার এই ধারাবাহিকটি তদের প্ল্যাটফর্ম থেকে সরিয়ে দেয়। ধারাবাহিকটির প্রতিটি পর্ব ভারতের গ্রামীণ দৃশ্যের কামোদ্দীপক-ঘরানার বিভিন্ন গল্প নিয়ে নির্মিত। ওয়েব ধারাবাহিকটির সর্বশেষ মৌসুম ৬ ২০২১ সালের ২১ জানুয়ারী প্রিমিয়ার হয়েছিল।
রোমেলু লুকাকু
রোমেলু মেনামা লুকাকু বলিনগোলি (জন্ম ১৩ মে ১৯৯৩) একজন বেলজিয়ান পেশাদার ফুটবলার, যিনি একজন স্ট্রাইকার হিসেবে ইংল্যান্ডের পেশাদার ফুটবলের শীর্ষস্তর প্রিমিয়ার লিগ ক্লাব চেলসি এবং বেলজিয়াম জাতীয় দল-এর হয়ে খেলে থাকেন। তিনি মাত্র পাচঁ জন খেলোয়াড়দের একজন, যারা তাদের ২৩তম জন্মদিনের আগে প্রিমিয়ার লিগে ৫০টি গোল করেছেন, এছাড়াও একই লিগে, নিজের ২৪তম জন্মদিনের আগে ৮০টি গোল করা খেলোয়াড়দের মধ্যে তিনি চতুর্থ তম (এবং প্রথম বিদেশী খেলোয়াড়)। একজন বেলজিয়ান আন্তর্জাতিক ফুটবল খেলোয়াড় হিসেবে তার ঝুলিতে বেলজিয়াম জাতীয় দলের হয়ে সর্বকালের সর্বোচ্চ ৩৮টি আন্তর্জাতিক গোল করার রেকর্ডও রয়েছে।
লুকাকু তার খেলোয়াড়ী জীবন শুরু করেন স্থানীয় বেলজিয়ান ক্লাব রুপেল বুম-এ খেলার মাধ্যমে, যেটি ছিল আরেক ক্লাব লাইয়ার্স-এ যোগ দেবার পূর্বে, যেখানে তিনি ২০০৬ সালে বেলজিয়ান প্রথম বিভাগীয় লিগ বেলজিয়াম প্রো লিগ-এর দল আন্ডারলেখ্‌টে যোগদান করার যোগ্যতা অর্জন করে নেন। লুকাকু মাত্র ১৬ বছর বয়সে, একজন পেশাদার ফুটবল খেলোয়াড় হিসেবে অভিষিক্ত হন, যখন তিনি মাত্র স্কুলে পড়াশোনা করতেন, এবং তিনি বেলজিয়ামে ২০০৯–১০ মৌসুমের সর্বোচ্চ গোলদাতা হিসেবে নির্বাচিত হন, যদিও তার তার দল "এন্ডারলেচট" বেলজিয়ান চ্যাম্পিয়নশিপ-এর শিরোপা জিতে নেয়। ২০১১ সালে তিনি বেলজিয়ান ইবোনি শু নামক বেলজিয়ান পুরস্কার পান। ২০১১ সালে র গ্রীষ্মকালীন দলবদলের সময়ে, লুকাকু জনপ্রিয় ইংলিশ প্রিমিয়ার লিগের দল চেলসি-তে যোগ দেন। তবে সেখানে তাকে প্রথম সিজনে নিয়মিত মাঠে দেখা যায়নি, এছাড়াও তিনি এর পরবর্তী দুই সিজন সমূহ যথাক্রমে দুই ব্রিটিশ ক্লাব ওয়েস্ট ব্রুমউইচ আলবিয়ন এবং এভারটনে ধারে খেলে কাটিয়ে দেন, ২০১৪ সালে যেখানে তিনি স্থায়ীভাবে ২৮ মিলিয়ন পাউন্ডের ক্লাব রেকর্ড চুক্তিতে আবদ্ধ হয়েছিলেন। তিন বছর পর, লুকাকু আরেক জনপ্রিয় ব্রিটিশ ক্লাব ম্যানচেস্টার ইউনাইটেড-এর সাথে চুক্তিবদ্ধ হন।
২০১০ সালে, লুকাকু বেলজিয়ামের হয়ে তার জ্যেষ্ঠ আন্তর্জাতিক খেলোয়াড় হিসেবে অভিষেক করেন, এবং তখন থেকে বর্তমান পযন্ত তিনি ৫০টিরও বেশি ম্যাচ খেলেছেন, এবং তিনি নিজ দেশের হয়ে ৩১টি গোল করে করে তাদের সর্বকালের সেরা রেকর্ডধারী গোলদাতা। তিনি ২০১৪ ব্রাজিলে অনুষ্ঠিত ২০১৪ বিশ্বকাপ এবং ২০১৬ সালে ফ্রান্সে অনুষ্ঠিত ইউরো ২০১৬-এ বেলজিয়ামের হয়ে প্রতিনিধিত্ব করেছেন।
ব্যক্তিগত জীবন
লুকাকুর জন্ম, বেলজিয়ামের এনটর্প প্রদেশের রাজধানী এনটর্প শহরে, এটি বেলজিয়ামের উদীচীন দিকস্থ অঞ্চলে অবস্থিত শহর, এক কঙ্গোলিস (কঙ্গোর অধিবাসী) দম্পতির পরিবারে। তার পিতা, রজার লুকাকু, পেশাদার ফুটবল খেলেছেন এবং আন্তর্জাতিক অবস্থানে জায়রে দ্বারা (কঙ্গো জাতীয় ফুটবল দল) অভিষিক্ত হন। তার জর্ডান লুকাকু নামক একজন ছোট ভাই রয়েছে, যিনি বেলজিয়ামের রাজধানী ব্রাসেল্‌স-এর আন্দারলেচট পৌসভায় অবস্থিত একটি কিশোর একাডেমীতে খেলার মাধ্যমে অগ্রগতি লাভ করেছেন এবং বর্তমানে তিনি ইটালীয় ক্লাব লাজিও-এর হয়ে খেলছেন। তার চাচাতো ভাই বোলি বলিনগোলি-এমবোমো অস্ট্রীয় ক্লাব রাপিড ভিন স্পোর্টক্লাবের হয়ে খেলেন।
আন্তর্জাতিক কর্মজীবন
লুকাকো ২০১৮ ফিফা বিশ্বকাপে অংশগ্রহণ করেন। তিনি গ্রুপ পর্বের প্রথম খেলায় পানামার বিপক্ষে দুটি গোল করেন এবং তার দল ৩-০ গোলে জয় পায়। পরের খেলায় তিউনিসিয়ার বিপক্ষে দুটি গোল করেন এবং তার দল ৫-২ গোলে জয় পায়। তিনি আর্জেন্টিনার দিয়েগো মারাদোনার পর দ্বিতীয় খেলোয়াড় হিসেবে বিশ্বকাপে টানা দুই খেলায় একের অধিক গোল করার রেকর্ড অর্জন করেন।
মাচভা অ্যালন
মাচভা অ্যালন (হিব্রু: מַחוָׁ"ה מרכז חינוך והדרכה) (অ্যালন শিক্ষা ও শিক্ষামূলক কেন্দ্র) ইসরায়েল প্রতিরক্ষা বাহিনীর একটি সামরিক ঘাঁটি যা গালিলির সাফেদের কাছে এবং মিগার গ্রামের নিকটে অবস্থিত। এটি শিক্ষা এবং যুব কর্পসের আওতাধীন এবং শিক্ষাগত প্রোগ্রামগুলিতে বিশেষায়িত। ঘাঁটিটি ইগাল অ্যালনের নামে নামকরণ করা হয়েছিল।
ঘাঁটি তার উল্পান বিদ্যালয়ের (হিব্রু ভাষার বিদ্যালয়) জন্য উল্লেখযোগ্য। আইডিএফ যাদের হিব্রু ভাষায় জ্ঞান অপর্যাপ্ত বলে চিহ্নিত করে, মূলত অভিবাসী পাশাপাশি দ্রুজে এবং বেদুইনদ, তাদের মাচভা অ্যালোন এ প্রেরণ করে, যেখানে তারা মৌলিক প্রশিক্ষণসহ হিব্রু শিক্ষা লাভ করে।
১৯৮০ এর দশক অবধি মাচভা অ্যালন বিসলামাচ ব্রিগেডের ঘাঁটি হিসাবে ব্যবহৃত হত, কিন্তু সেই ব্রিগেডকে পরে ইয়েরুহামের নিকটে একটি ঘাঁটিতে স্থানান্তরিত করা হয়। ঘাঁটির লক্ষ্য হল বিশেষ দলগুলির জন্য সৈন্যদের প্রশিক্ষণ দেওয়া, তাদেরকে তাঁদের পরিসেবার সাথে সংহত করতে সহায়তা করা এবং তাঁদের ইস্রায়েলের কার্যক্ষম নাগরিক হিসেবে তৈরি করা।
এম আনোয়ার হোসেন
এম আনোয়ার হোসেন (জন্ম ২০ আগস্ট ১৯৪৯) একজন বাংলাদেশী বিজ্ঞানী, লেখক এবং রাজনীতিবিদ। ঢাকা বিশ্ববিদ্যালয় এর বায়োকেমিস্ট্রি এবং আণবিক জীববিজ্ঞান বিভাগের অধ্যাপক এবং জাতীয় সমাজতান্ত্রিক দলের স্থায়ী কমিটির সদস্য   । জাহাঙ্গীরনগর বিশ্ববিদ্যালয় এর ১৪তম উপাচার্য এবং ঢাকা বিশ্ববিদ্যালয় শিক্ষক সমিতির (ডুটা) এবং বাংলাদেশ সোসাইটি অফ বায়োকেমিস্ট্রি এবং আণবিক জীববিজ্ঞানের প্রাক্তন সভাপতি ছিলেন  । আনোয়ার হোসেন ১৯৭১ সালের বাংলাদেশের মুক্তিযুদ্ধের একজন মুক্তিযোদ্ধা ছিলেন। তিনি ১১ নম্বর সেক্টরের সেক্টর কমান্ডার, তাঁরই বড় ভাই কর্নেল আবু তাহের এর স্টাফ অফিসার হিসাবে দায়িত্ব পালন করেছিলেন। হোসেনকে দু'বার বাংলাদেশের সামরিক শাসকরা আটক ও কারাভোগ করেছেন এবং সিনেটর এডওয়ার্ড কেনেডি 'বিবেকের বন্দী' বলে বর্ণনা করেছেন।
পরিবার ও শৈশব
১৯৪৯ সালের ২০ আগস্ট তার বাবা মহিউদ্দিন আহমেদ মাতা বেগম আশরাফুননেসার সিলেটের জুড়ী স্টেশনে তার জন্ম । তার বাবা ব্রিটিশ রেলওয়ের শিক্ষানবিস হিসাবে আসামে তার ক্যারিয়ার শুরু করেছিলেন। আনোয়ারের জন্মের সময় জুড়ি র স্টেশন মাস্টার হিসাবে দায়িত্ব পালন করছিলেন। আনোয়ারের ৩ বোন এবং ৮ ভাই ছিল। ১১ ভাই-বোনদের মধ্যে ৮ জনই ১৯৭১ সালে সক্রিয়ভাবে বাংলাদেশের মুক্তিযুদ্ধে অংশ নিয়েছিলেন। আনোয়ারের চার ভাই লেঃ কর্নেল আবু তাহের, আবু ইউসুফ খান, শাখাওয়াত হোসেন বাহার ও ওয়ারেসাত হোসেন বেলালকে যথাক্রমে বীর উত্তম, বীর বিক্রম, বীর প্রতিক, বীর প্রতিক ভূষিত করা হয়েছিল ।
পড়ালেখা ও কর্মজীবন
আনোয়ার ১৯৭১ ঢাকা বিশ্ববিদ্যালয়ের বায়োকেমিস্ট্রি এবং মলিকুলার বায়োলজি বিভাগ থেকে স্নাতক এবং ১৯৭২ সালে স্নাতকোত্তর অর্জন করেন। তিনি কমলুদ্দীন আহমদের তত্ত্বাবধানে এমএসসি থিসিস করেন। ১৯৭৫ সালের ১ জানুয়ারি ঢাকা বিশ্ববিদ্যালয় এর বায়োকেমিস্ট্রি এবং মলিকুলার বায়োলজি বিভাগে প্রভাষক হিসাবে যোগদান করেন। ১৯৮২ সালে মনবুকাগাকুশো বৃত্তি লাভ করেন আনোয়ারকে কোবি আসাদের তত্ত্বাবধানে জাপানের কিয়োটো বিশ্ববিদ্যালয়ে ডক্টরেটাল পড়াশোনা করেন। তার পিএইচডি থিসিসটির নাম ছিল "সালোকসংশ্লিষ্ট: প্লান্টের ডিফেন্স মেকানিজম অ্যাগনিস্ট অফ ফটো-অক্সিডেটিভ ড্যামেজ"  ১৯৮৫ সালে এই ডিগ্রি লাভ করা হয়। ১৯৮৫ সালে তিনি সহকারী অধ্যাপক এবং ১৯৯০ সালে সহযোগী অধ্যাপক হয়েছিলেন। ১৯৯৪ থেকে এখন  পর্যন্ত তিনি  অধ্যাপক হিসাবে কাজ করছেন। ঢাকা বিশ্ববিদ্যালয় বায়োকেমিস্ট্রি এবং আণবিক জীববিজ্ঞান বিভাগ, ২০০১-২০০৩ সাল পর্যন্ত তিনি  বিভাগের চেয়ারম্যান ছিলেন এবং  ঢাকা বিশ্ববিদ্যালয়ের বায়োটেকনোলজি এবং জেনেটিক ইঞ্জিনিয়ারিং বিভাগের প্রতিষ্ঠাতা প্রকল্প পরিচালক হিসাবে নির্বাচিত হন । তিনি অতীতে নির্বাচিত সাধারণ সম্পাদক এবং একাধিক মেয়াদে ঢাকা বিশ্ববিদ্যালয় শিক্ষক সমিতির (ডুটা) সভাপতি ছিলেন  । অধ্যাপক হোসেন জাহাঙ্গীরনগর বিশ্ববিদ্যালয় (জাবি) এর  উপাচার্য নির্বাচিত হয়েছিলেন। ১  জুলাই ২০১২, হতে জানুয়ারী ২০১৪ পর্যন্ত দায়িত্ব পালন করেছেন।
গবেষণা
হোসেন বিশ্বখ্যাত উদ্ভিদ বিজ্ঞানীদের সাথে গবেষণা চালিয়েছেন, যাদের মধ্যে বিশিষ্ট প্রফেসর প্ল্যান্ট ফিজিওলজির জোসেফ সি আর্থার এবং উদ্ভিদ বিজ্ঞানের এমেরিটাস অধ্যাপক এবং পারডিউ বিশ্ববিদ্যালয়ের প্ল্যান্ট প্যাথলজি থমাস কে হজস, জাপানের উদ্ভিদ ফিজিওলজিস্ট এবং কিয়োটো বিশ্ববিদ্যালয়ের প্রফেসর ইমেরিটাস কোজি আসদা প্রমুখ। অস্ট্রেলিয়ান একাডেমি অফ সায়েন্সের সভাপতি জিম ময়ূর এবং অধ্যাপক কামালউদ্দিন আহমদ। ১৪০০ এরও বেশি তথ্য দিয়ে, হোসেন বাংলাদেশের অন্যতম উদ্ভিদ বিজ্ঞানী ।  তার রচনাগুলি জৈব রসায়ন, উদ্ভিদ ফিজিওলজি, উদ্ভিদ আণবিক জীববিজ্ঞান এবং উদ্ভিদ এবং কোষ শারীরবৃত্তিসহ প্রিমিয়ার, বৈজ্ঞানিক জার্নালে প্রকাশিত হয়েছে       । হোসেন বায়োরসার্ক যোগাযোগের সম্পাদকীয় বোর্ডে দায়িত্ব পালন করছেন । পিএইচডি করার পরে তিনি ২-৩ বছর বাংলাদেশে ফিরে আসেন এবং তারপরে আবার বায়োটেকনোলজি ক্যারিয়ার ফেলোশিপ প্রোগ্রামের অংশ হিসাবে (১৯৭৮-১৯৯৯) কিয়োটো প্রিফেকচারাল বিশ্ববিদ্যালয়ে চলে যান। এবার তিনি উদ্ভিদ জেনেটিক ইঞ্জিনিয়ারিং অধ্যয়ন করেছেন।
১৯৯১ থেকে ১৯৯৪ এবং ১৯৯৫-১৯৯৬ সাল পর্যন্ত তিনি যথাক্রমে মার্কিন যুক্তরাষ্ট্রের পার্ডু বিশ্ববিদ্যালয় এবং জাপানের কিয়োটো বিশ্ববিদ্যালয়ে পরিদর্শন বিজ্ঞানী (পূর্ণকালীন অধ্যাপক) হিসাবে কাজ করেছিলেন যার সময় তিনি নিমগ্নতা (বন্যা) সহনশীল ধানের বিকাশের জন্য কাজ করেছিলেন।
অন্যান্য
হোসেনের কলামগুলি বিডিনিউজ ২৪, জনকণ্ঠ, কালের কণ্ঠ এবং সমকাল প্রভৃতি জাতীয় দৈনিকগুলিতে প্রকাশিত হয়েছে । তিনি চারটি বই লিখেছেন।
আবু মো. দেলোয়ার হোসেন
'''আবু মো. দেলোয়ার হোসেন''' (জন্ম: ১০ জানুয়ারি ১৯৬০) একজন বাংলাদেশী ইতিহাসবিদ। তিনি ঢাকা বিশ্ববিদ্যালয়ের ইতিহাস বিভাগের অধ্যাপক। মুক্তিযুদ্ধভিত্তিক সাহিত্যে বিশেষ অবদানের জন্য ২০১৪ সালে তিনি বাংলা একাডেমি সাহিত্য পুরস্কার লাভ করেন।
প্রারম্ভিক জীবন
আবু মো. দেলোয়ার হোসেন ১৯৬০ সালের ১০ জানুয়ারি ঢাকায় জন্মগ্রহণ করেন। তার বাবা মো. রমজান হোসেন এবং মা আনোয়ারা খাতুন।
শিক্ষাজীবন
দেলোয়ার হোসেন মোহাম্মদপুর সরকারি উচ্চ বিদ্যালয় থেকে ১৯৭৭ সালে মাধ্যমিক ও ঢাকা কলেজ থেকে ১৯৭৯ সালে উচ্চমাধ্যমিক পাস করেন। তিনি ঢাকা বিশ্ববিদ্যালয়ের ইতিহাস বিভাগ থেকে ১৯৮২ সালে স্নাতক (সম্মান) ও ১৯৮৩ সালে স্নাতকোত্তর ডিগ্রি লাভ করেন। তিনি একই বিশ্ববিদ্যালয় থেকে ২০০২ সালে পিএইচডি ডিগ্রি অর্জন করেন।
কর্মজীবন
কর্মজীবনে অধ্যাপনা ও গবেষণার পাশাপাশি তিনি ঢাকা বিশ্ববিদ্যালয়ের শহিদ সার্জেন্ট জহুরুল হক হলের প্রাধ্যক্ষ, বাংলাদেশের মুক্তিযুদ্ধ গবেষণা কেন্দ্র এবং ভাষা শহিদ আবুল বরকত জাদুঘর ও সংগ্রহশালার পরিচালক, কলা অনুষদের ডিন, বিভাগীয় প্রধান, বিভিন্ন বিশ্ববিদ্যালয়ের সিনেট, সিন্ডিকেট ও একডেমিক কাউন্সিলের সদস্য, মুক্তিযুদ্ধ জাদুঘরসহ মুক্তিযুদ্ধচর্চার বিভিন্ন প্রতিষ্ঠানে গুরুত্বপূর্ণ পদে দায়িত্ব পালন করেন।
বীরাঙ্গনা সহায়তা কার্যক্রম
আবু মো. দেলোয়ার হোসেন সামাজিক সহায়তা উদ্যোগ (বীরাঙ্গনা সহায়তা কার্যক্রম) এর মাধ্যমে মুক্তিযুদ্ধে নির্যাতিত নারীদের নিয়ে গবেষণা, তাদের সহায়তা ও পুনর্বাসন এবং রাষ্ট্রীয় স্বীকৃতিতে গুরুত্বপূর্ণ অবদান রাখেন।
গবেষণাকর্ম ও প্রকাশনা
আবু মো. দেলোয়ার হোসেনের একক ও যৌথভাবে লিখিত এবং সম্পাদিত উল্লেখযোগ্য গ্রন্থের মধ্যে রয়েছে:
পুরস্কার ও সম্মাননা
দেলোয়ার হোসেন শিক্ষা ও গবেষণাক্ষেত্রে অবদানের জন্য বিভিন্ন পুরস্কার ও সম্মাননা লাভ করেছেন। তিনি শিক্ষা ক্ষেত্রে অবদানের জন্য রোটারি ক্লাব সম্মাননা ২০০৮ এবং মুক্তিযুদ্ধভিত্তিক সাহিত্যে বিশেষ অবদানের জন্য বাংলা একাডেমি সাহিত্য পুরস্কার ২০১৪ লাভ করেন।
সদস্যপদ
আবু মো. দেলোয়ার হোসেন বাংলাদেশ ইতিহাস সমিতি, বাংলাদেশ ইতিহাস পরিষদ, পশ্চিমবঙ্গ ইতিহাস সংসদ (ভারত), বাংলা একাডেমি এবং বাংলাদেশ এশিয়াটিক সোসাইটিসহ বিভিন্ন গবেষণাধর্মী ও পেশাজীবী সংগঠনের সক্রিয় সদস্য।
তিনি বাংলাদেশ ইতিহাস সমিতির সাধারণ সম্পাদক হিসেবেও দায়িত্ব পালন করেন।
অর্ধনারীশ্বর
অর্ধনারীশ্বর (अर्धनारीश्वर, ) হলেন হিন্দু দেবতা শিব ও তার পত্নী দেবী পার্বতীর একটি সম্মিলিত রূপ। অর্ধনারীশ্বর মূর্তিটি দেহের ঠিক মাঝখান থেকে সমানভাবে বিভাজিত অর্ধেক পুরুষ ও অর্ধেক নারীর মূর্তি রূপে বর্ণিত হন। সচরাচর এই ক্ষেত্রে ডান অংশটিই শিব রূপে চিত্রিত হন এবং এই অংশেই শিবের শাস্ত্রবর্ণিত বৈশিষ্ট্যগুলি সংযুক্ত থাকে।
প্রাচীনতম যে সব অর্ধনারীশ্বর পাওয়া গিয়েছে, সেগুলি খ্রিস্টীয় ১ম শতাব্দীতে কুষাণ যুগে নির্মিত। গুপ্ত যুগে অর্ধনারীশ্বর মূর্তিকল্পের বিবর্তন ঘটে এবং পূর্ণতা লাভ করে। পুরাণ ও মূর্তিনির্মাণ-সংক্রান্ত একাধিক শাস্ত্রে অর্ধনারীশ্বরের সঙ্গে সম্পর্কিত পৌরাণিক কাহিনি ও মূর্তিকল্পের কথা লিপিবদ্ধ হয়েছে। অর্ধনারীশ্বর মূর্তিটি শিব-পার্বতীর একটি জনপ্রিয় রূপ। সমগ্র ভারতের অধিকাংশ শিব মন্দিরের অলংকরণে এই রূপটিকে দেখা যায়। তবে নির্দিষ্টভাবে অর্ধনারীশ্বরই প্রধান দেবতা রূপে পূজিত হন, এমন মন্দিরের সংখ্যা খুবই কম।
অর্ধনারীশ্বর হলেন ব্রহ্মাণ্ডের পুরুষ ও নারী শক্তির (পুরুষ ও প্রকৃতি) সংশ্লেষণের প্রতীক। ঈশ্বরের নারীসত্তা শক্তি যে তার পুরুষসত্তা শিবের থেকে অবিচ্ছেদ্য, তাও এই প্রতীকটির মাধ্যমেই বর্ণিত হয়েছে। এই দুই সত্তার মিলনেই সকল সৃষ্টির মূল নিহিত রয়েছে। অপর একটি মতে, অর্ধনারীশ্বর রূপটি শিবের সর্বব্যাপী প্রকৃতির প্রতীক।
নাম
অর্ধনারীশ্বর নামটির অর্থ "অর্ধেক নারী যে ঈশ্বর"। তিনি অর্ধনরনারী ("অর্ধেক পুরুষ-নারী"), অর্ধনারীশ ("অর্ধেক নারী যে ঈশ্বর"), অর্ধনারীনটেশ্বর ("নৃত্যের ঈশ্বর যিনি অর্ধেক নারী"), পরাঙ্গদ, নরনারী ("পুরুষ-নারী"), আম্মিয়াপ্পান (একটি তামিল নাম যার অর্থ "মাতা-পিতা"), ও অর্ধযুবতীশ্বর (অসম রাজ্যে, "অর্ধেক যুবতী যে ঈশ্বর") নামেও পরিচিত। গুপ্ত-যুগীয় কবি পুষ্পদন্ত তার শিবমহিম্নস্তোত্রে এই রূপটিকে "দেহার্ধঘটনা" বলে উল্লেখ করেছিলেন। উক্ত শব্দবন্ধটির অর্থ "আপনি ও তিনি (দেবী পার্বতী) একই দেহের দুই অর্ধাংশ"। বৃহৎ সংহিতা গ্রন্থের টীকায় উৎপল এই রূপটিকে অর্ধগৌরীশ্বর ("অর্ধেক গৌরী যে ঈশ্বর"; এখানে গৌরী শব্দটি দেবী পার্বতীরই বৈশিষ্ট্যবাচক একটি নাম) নামে উল্লেখ করা হয়েছে। বিষ্ণুধর্মোত্তর পুরাণে এই রূপটি শুধুমাত্র গৌরীশ্বর ("গৌরীর অধিপতি বা স্বামী") নামে উল্লিখিত হয়েছে।
উৎস ও প্রাচীন মূর্তিসমূহ
অর্ধনারীশ্বর ধারণাটি সম্ভবত বৈদিক সাহিত্যের যুগ্মমূর্তি যম-যমী, আদি সৃষ্টিকর্তা বিশ্বরূপ বা প্রজাপতি ও অগ্নির বৈদিক বর্ণনা “যিনি একাধারে বৃষ ও গাভী”, বৃহদারণ্যক উপনিষদ্‌ গ্রন্থে উভলিঙ্গ বিশ্বমানব পুরুষ রূপী আত্মা এবং প্রাচীন গ্রিসের হার্মাফ্রোডিটাস ও ফ্রিজিয়ান আগডিস্টিস অঙ্ক্রান্ত পুরাণকথা থেকে অণুপ্রাণিত। বৃহদারণ্যক উপনিষদ্‌ গ্রন্থে বলা হয়েছে, পুরুষ নিজেকে দুই ভাগে ভাগ করেছেন। একটি ভাগ পুরুষ ও অপর ভাগ নারী। এই দুই ভাগ মিলিত হয়ে সকল প্রাণ সৃষ্টি করেছেন। অর্ধনারীশ্বর কাহিনির মূল বিষয়বস্তু। শ্বেতাশ্বেতর উপনিষদ্‌ পৌরাণিক অর্ধনারীশ্বর ধারণার বীজ বপন করেছে। এই গ্রন্থ মতে, পৌরাণিক শিবের আদি সত্ত্বা রুদ্র সব কিছুর সৃষ্টিকর্তা। তিনিই সাংখ্য দর্শনের পুরুষ (পুরুষ তত্ত্ব) ও প্রকৃতির মূল। এই ধারণা অনুসারে, রুদ্র একাধারে পুরুষ ও নারী। এই ধারণা থেকে রুদ্রের উভলিঙ্গ সত্ত্বার একটি আভাস পাওয়া যায়।
অর্ধনারীশ্বর ধারণাটির উদ্ভব ঘটেছিল যুগপৎ কুষাণ ও গ্রিক সংস্কৃতিতে। কুষাণ যুগে (৩০-৩৭৫ খ্রিষ্টাব্দ) অর্ধনারীশ্বরের মূর্তিতত্ত্বটি বিবর্তিত হয়। কিন্তু গুপ্ত যুগেই (৩২০-৬০০ খ্রিষ্টাব্দ) এই মূর্তিতত্ত্ব পূর্ণাঙ্গ রূপ পরিগ্রহ করে। কুষাণ যুগের (খ্রিস্টীয় ১ম শতাব্দীর মধ্যভাগের) একটি কেন্দ্রস্তম্ভ এখন মথুরা সংগ্রহালয়ে রক্ষিত আছে। এই স্তম্ভে একটি অর্ধনারী-অর্ধপুরুষ মূর্তি খোদিত রয়েছে। সেই সঙ্গে আরও তিনটি মূর্তিও খোদিত আছে। এই তিনটি মূর্তি বিষ্ণু, গজলক্ষ্মী ও কুবেরের মূর্তি হিসেবে চিহ্নিত করা গিয়েছে। অর্ধনারী-অর্ধপুরুষ মূর্তিটির পুরুষার্ধটি ‘উর্ধলিঙ্গ’ এবং এই অংশে অভয় মুদ্রা প্রদর্শিত হয়েছে। অন্যদিকে নারী-অর্ধটির স্তনটি সুডৌল এবং এই অংশে মূর্তির হাতে একটি দর্পণ দেখা যায়। এটিই অর্ধনারীশ্বর মূর্তির সর্বজনস্বীকৃত প্রাচীনতম নিদর্শন। মথুরা সংগ্রহালয়ে রাজঘাট থেকে প্রাপ্ত একটি প্রাচীন অর্ধনারীশ্বর মূর্তির মস্তকভাগও রক্ষিত আছে। এই মস্তকের পুরুষার্ধটির মাথায় নরকরোটি সংবলিত জটা  অর্ধচন্দ্র এবং বাঁদিকের নারী-অর্ধে সুবিন্যস্ত ও পুষ্পশোভিত কেশ এবং কানে পত্রকুণ্ডল বা দুল দেখা যায়। এই মুখে একটিই তৃতীয় নয়ন রয়েছে। অধুনা বিহার রাজ্যের বৈশালী থেকে প্রাপ্ত একটি টেরাকোটার সিলমোহরে অর্ধনারী-অর্ধপুরুষ মূর্তির চিত্র খোদিত রয়েছে। কুষাণ যুগের অর্ধনারীশ্বর মূর্তিগুলি সাধারণ দ্বিভূজ মূর্তি। তবে পরবর্তীকালে রচিত ধর্মগ্রন্থ ও নির্মিত ভাস্কর্যগুলিতে অর্ধনারীশ্বরের মূর্তিতত্ত্বটি আরও জটিল আকার নেয়।
গ্রিক লেখক স্টোবিয়াস(৫০০ খ্রিষ্টাব্দ) বার্ডাসেনেসের (১৫৪-২২২ খ্রিষ্টাব্দ) রচনা থেকে অর্ধনারীশ্বরের কথা উদ্ধৃত করেছেন। বার্ডাসেনেস এলাগাবালাসের (এমেসার অ্যান্টোনিয়াস) (২১৮-২২ খ্রিষ্টাব্দ) রাজত্বকালে সিরিয়ায় একটি ভারতীয় দূতাবাসে সফরে এসে অর্ধনারীশ্বরের কথা জানতে পারেন। তক্ষশীলায় খননকার্য চালিয়ে শক-পার্থিয়ান যুগের টেরাকোটার একটি উভলিঙ্গ আবক্ষ মূর্তি পাওয়া গিয়েছে। এই মূর্তিতে নারীর স্তনবিশিষ্ট এক দাড়িওয়ালা পুরুষকে দেখা যায়।
অর্ধনারীশ্বর মূর্তিটি হিন্দুধর্মের দুটি প্রধান শাখা শৈবধর্ম ও শাক্তধর্মকে সংযুক্ত করার একটি প্রয়াস রূপে ব্যাখ্যা করা হয়। উল্লেখ্য, শৈবধর্ম শিব-উপাসনা কেন্দ্রিক এবং শাক্তধর্ম শক্তি-উপাসনা কেন্দ্রিক সম্প্রদায়। একইভাবে হরিহর মূর্তির দ্বারা শিব এবং বৈষ্ণব সম্প্রদায়ের সর্বোচ্চ দেবতা বিষ্ণুকে একীভূত করা হয়েছে।
মূর্তিতত্ত্ব
১৬শ শতাব্দীর মূর্তিতত্ত্ব সংক্রান্ত গ্রন্থ শিল্পরত্ন, মৎস্যপুরাণ এবং অংশুমাদভেদাগম, কামিকাগম, সুপ্রেদাগম ও কারণাগম প্রভৃতি আগম শাস্ত্রে অর্ধনারীশ্বরের মূর্তিতত্ত্বটি বর্ণিত হয়েছে। উল্লেখ্য, উপরিউক্ত আগমগুলি প্রধানত দক্ষিণ ভারতে রচিত হয়। শরীরের ডানদিকের ভাগটি প্রধান। এই ভাগটি সাধারণত শিবের। বাঁদিকের ভাগটি পার্বতীর। কোনো কোনো দুর্লভ বিবরণ অনুসারে, ডানদিকের প্রধান অংশটি পার্বতীর। এই বিবরণগুলি শাক্ত সম্প্রদায়ের অন্তর্ভুক্ত। অর্ধনারীশ্বর মূর্তি সাধারণত চতুর্ভূজ, ত্রিভুজ বা দ্বিভূজ। কোনো কোনো দোষ্প্রাপ্য অষ্টভূজ মূর্তিও পাওয়া গিয়েছে। ত্রিভুজ মূর্তিগুলির ক্ষেত্রে পার্বতীর অংশে একটি মাত্র হাত রয়েছে। এর মাধ্যমে এই মূর্তিতে পার্বতীর ভূমিকা হ্রাসের আভাস দেওয়া হয়েছে।
পুরুষার্ধ
অর্ধনারীশ্বর মূর্তির পুরুষার্ধটির মস্তকে ‘জটামুকুট’ (মুকুটের আকারে জটা) দেখা যায়। এই জটামুকুটে শোভা পায় একটি অর্ধচন্দ্র। কোনো কোনো মূর্তিতে জটামুকুটে থাকে সর্প এবং সেই জটা থেকে দেবী গঙ্গাকে নির্গত হতে দেখা যায়। ডান কানে থাকে একটি ‘নক্রকুণ্ডল’, ‘সর্পকুণ্ডল’ (সাপের দুল) বা সাধারণ কুণ্ডল বা কানের দুল। কোনো কোনো মূর্তিতে নারী-অর্ধের তৃতীয় চক্ষুটির চেয়ে পুরুষার্ধের তৃতীয় চক্ষুটি ছোটো এবং পুরুষার্ধে দেখা যায় একটি অর্ধেক গোঁফ। শাস্ত্রে পুরুষার্ধে একটি অর্ধ তৃতীয় নেত্রের উল্লেখ পাওয়া যায়। কোনো কোনো বর্ণনা অনুসারে, অর্ধনারীশ্বরের কপালের মধ্যস্থলে একটি পূর্ণাঙ্গ তৃতীয় নেত্রটি মাঝখান থেকে দুই ভাগে বিভক্ত। পার্বতীর সিন্দূর-বিন্দুর উপরে বা নিচে একটি অর্ধ নেত্রের উল্লেখও রয়েছে।  মাথার পিছনে একটি একক ডিম্বাকার জ্যোতিশ্চক্রও (‘প্রভামণ্ডল’ বা ‘প্রভাবলি’) দেখা যায়। কোনো কোনো ক্ষেত্রে এই জ্যোতিশ্চক্রটি দিক অনুসারে ভিন্ন প্রকার।
চতুর্ভূজ মূর্তিগুলিতে ডান হাতে থাকে একটি ‘পরশু’ (কুঠার) এবং অন্য হাতটি ‘অভয় মুদ্রা’র ভঙ্গিতে থাকে। কোনো কোনো মূর্তিতে দেখা যায়, ডান হাতদুটির একটি সামান্য বেঁকে শিবের বাহন নন্দীর উপর স্থাপিত এবং অন্য হাতে দেখা যায় ‘অভয় মুদ্রা’। অন্য একটি ধরনে দেখা যায়, ডান হাতে একটি ত্রিশূল ও অপর হাতটিতে ‘বরমুদ্রা’। অপর একটি শাস্ত্রের বর্ণনা অনুসারে, ডান হাত দুটিতে থাকে ত্রিশূল ও অক্ষমালা। দ্বিভূজ মূর্তিতে ডান হাতে থাকে ‘কপাল’ বা নরকরোটির পাত্র অথবা বরমুদ্রা। কোনো কোনো মূর্তিতে শুধুমাত্র নরকরোটিও দেখা যায়। বাদামী ভাস্কর্যে চতুর্ভূজ মূর্তিতে দেখা যায়, অর্ধনারীশ্বর বাঁ হাত ও ডান হাতের সাহায্যে বীণা বাজাচ্ছেন। তার অপর ডান হাতে একটি পরশু এবং নারী-অর্ধের হাতে একটি পদ্ম রয়েছে।
অর্ধনারীশ্বর মূর্তির শিব-অর্ধে দেখা যায় চ্যাপ্টা পুরুষালি বক্ষস্থল, ঋজু আনুভূমিক বক্ষস্থল, প্রসারিত কাঁধ, প্রসারিত কোমর ও পুরুষোচিত উরুদেশ। তার বুকে ঝোলে একটি যজ্ঞোপবীত। কোথাও কোথাও এই যজ্ঞোপবীতটি হল ‘নাগযজ্ঞোপবীত’ (সর্পনির্মিত যজ্ঞোপবীত) বা মুক্তো বা মণির মালা। কোথাও কোথাও যজ্ঞোপবীতটি দেহের মধ্যভাগটিকে পুরুষ ও নারী-অর্ধে বিভক্ত করেছে। পুরুষার্ধে শিবের মূর্তিতত্ত্ব অনুসারে, সর্পভূষণ সহ নানা অলংকার দেখা যায়।
কোনো কোনো উত্তর ভারতীয় মূর্তিতে পুরুষার্ধটির পুরুষাঙ্গটি উন্নত। এটিকে বলা হয় ‘উর্ধলিঙ্গ’ বা ‘উর্ধরেতা’। কোনো কোনো মূর্তিতে পুরুষাঙ্গটি অর্ধেক এবং ডিম্বাশয়ও একটি। যদিও দক্ষিণ ভারতে এমন কোনো মূর্তি পাওয়া যায়নি। মূর্তির কটিদেশে সাধারণত কাপড় (কোনো কোনো ক্ষেত্রে রেশম বা সূতির ধুতি অথবা বাঘ বা হরিণের চামড়া) থাকে। কাপড়টি হাঁটু অবধি ঝোলে। কোমরে থাকে ‘সর্পমেখলা’ বা সাপের তৈরি কোমরবন্ধনী বা অন্য অলংকার। ডান পাটি সামান্য বাঁকা। এটি অনেক ক্ষেত্রে ‘পদ্মপীঠ’ বা পদ্মের বেদীর উপর স্থাপিত অবস্থায় দেখা যায়। সমগ্র ডান-ভাগটি ভষ্মমাখা ও ভয়ংকর। এটি লাল বা সোনালি বা প্রবালের রঙের। যদিও এই ধরনের মূর্তিগুলির বিবরণ দুর্লভ।
এ ওয়াই এম মাহফুজুর রহমান
এ ওয়াই এম মাহফুজুর রহমান (জন্ম: অজানা, মৃত্যু: ১৯৮১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
এ ওয়াই এম মাহফুজুর রহমানের জন্ম কিশোরগঞ্জ জেলার কটিয়াদি উপজেলায়। তার বাবার নাম সাইদুর রহমান এবং মায়ের নাম রেহান আরা খাতুন। তার স্ত্রীর নাম আনোয়ারা বেগম। তাদের এক মেয়ে, তিন ছেলে।
কোদুঙ্গালুর
কোদুঙ্গালুর (കൊടുങ്ങല്ലൂർ; ) ভারতের কেরলর ত্রিশূর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯ মিটার (২৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কোদুঙ্গুল্লুর শহরের জনসংখ্যা হল ৩৩,৫৪৩ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে কোদুঙ্গুল্লুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
শুটার
শুটার, ২০০৭ সালে মুক্তিপ্রাপ্ত একটি আমেরিকান থ্রিলার চলচ্চিত্র। স্টিফেন হান্টারের পয়েন্ট অফ ইমপেক্ট উপন্যাস অবলম্বনে ছবিটি পরিচালনা করেছেন, এনন্টোইনি ফকা। এতে মার্ক ওয়ালবার্গ একজন সাবেক ইউএস মেরিন শুটারের ভূমিকায় অভিনয় করেছেন।
কাহিনী
ইথোওপিয়ার কোন এক পাহাড়ের চূড়ায় দুজন স্নাইপার অপেক্ষা করছে। শত্রুর গতিবিধি সম্পর্কে জানার পর তারা ইথোওপিয়ার আমেরিকান আর্মি কমান্ডে যোগাযোগ করে গুলি করার অনুমতি চায়। অনুমতি পাওয়ার পর তারা শত্রুর উপর গুলি বর্ষন শুরু করে। কিন্তু তারা জানত না শত্রুর হেলিকাপ্টার সাপোর্ট আছে। এ অবস্থায় মিশন ফাঁস হয়ে যাবার ভয়ে কমান্ড পোস্ট তাদের সাথে যোগাযোগ বিচ্ছিন্ন করে দেয়। সেখানে একজন স্নাইপারের গায়ে গুলি লাগলে তিনি মৃত্যুবরণ করেন। অপরজন হেলিকাপ্টার ধংস্ব করে।
নুরুল ইসলাম তালুকদার (বগুড়ার রাজনীতিবিদ)
নুরুল ইসলাম তালুকদার (১ জুলাই ১৯৫০) একজন বাংলাদেশী রাজনীতিবিদ এবং বগুড়া-৩ আসনের সংসদ সদস্য। তিনি ২০১৪ ও ২০১৮ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন।
শুটার
কাহিনী
এ ঘটনার ৩৬ মাস পর আমেরিকান আর্মির সাবেক স্নাইপার সার্জেন্ট বব লি সয়ইগারকে (মার্ক ওয়ালবার্গ) পাহাড়ের পাদদেশে একটি বাড়িতে একাকী বসবাস করতে দেখা যায়। এদিকে ভার্জেনিয়ার ল্যাংলিতে গোয়েন্দাদের এক অফিসে আলোচনায় তার সম্পর্কে বলা হয় তিনি ইথোওপিয়ায় ছিলেন ও সর্বশেষ অপারেশনে ডনি নামে তার একজন ভালো বন্ধু মারা যায় ও কমান্ড পোস্ট তাদের রেখে চলে আসে। কর্নেল আইজাক জনসনের সাথে আরো কিছু লোক সয়ইগারের বাড়িতে যায়। তারা বব লিকে জানায় আগামী তিন সপ্তাহে আমেরিকার রাষ্ট্রপতির বাল্টিমোর, ফিলাডেলফিয়া ও ওয়াশিংটনে তিনটি জনসংযোগ রয়েছে কিন্তু তারা খবর পেয়েছে কেউ রাষ্ট্রপতির উপর হামলা করতে পারে। ববের কাছে তারা কীভাবে হামলা হতে পারে তার একটা পরিকল্পনা চায় যাতে তারা তা প্রতিহত করতে পারে। প্রথমে সয়ইগার আপত্তি জানালেও পরে রাজি হয়ে যায়। এরপর একে একে সে তিনটি স্থানই পরিদর্শন করে ও আইজাককে জানায় ওয়াশিংটন ও বাল্টিমোর হামলার জন্য উপযুক্ত নয়। হামলাকারী যদি হামলা চালায় তবে সে ফিলাডেলফিয়াই চালাবে।
নুরুল ইসলাম তালুকদার (বগুড়ার রাজনীতিবিদ)
জন্ম ও শিক্ষাজীবন
মো. নূরুল ইসলাম তালুকদারের পৈতৃক বাড়ি বগুড়া জেলার দুপচাঁচিয়া উপজেলার গুনাহার ইউনিয়নের বড়নীলাহালী গ্রামে। তিনি ঢাকা বিশ্ববিদ্যাল থেকে গণিতে স্নাতক ও স্নাতকোত্তর ডিগ্রী অর্জন করেন ও পরবর্তীতে এলএলবি ডিগ্রি অর্জন করেছেন।
শুটার
কাহিনী
ফিলাডেলফিয়ায় রাষ্ট্রপতির ইথওপিয়ার আর্চ বিশপ ডেসমন্ড মোতোম্বোকে পুরস্কার দিচ্ছেন ও তিনি তারপর জনগনের উদ্দেশ্যে ভাষন দেবেন। পুলিশের সকল দল তাদের নিজ নিজ অবস্থানে থেকে যা যার রিপোর্ট দিচ্ছেন। হঠাৎ রাষ্ট্রপতিকে গুলি করা হয় এবং প্রায় একই সাথে সয়ইগারকেও পুলিসের অফিসার টিমনস গুলি করে অহত করে। অহত অবস্থায় সয়ইগার জন নামে এফবিআই এর এক এজেন্টকে হ্যান্ডকাফ পারিয়ে তার গাড়ি নিয়ে পালিয়ে যায়। আহত অবস্থাতেই সয়ইগার তার সাবেক বন্ধু ডনির স্ত্রীর কাছে গিয়ে সাহায্য চায় ও সেখানেই জানতে পারে রাষ্ট্রপতি সুস্থ আছেন কিন্তু আর্চ বিশপ মারা গেছেন। পরে সয়ইগার ডনির স্ত্রীর সাহায্যে জনের সাথে যোগাযোগ করে। জনও এর মধ্যে তদন্ত করে জেনে যায় সয়ইগার রাষ্ট্রপতিকে গুলি করে নি এবং গুলি করাই হয়েছিল আর্চ বিশপকে হত্যার জন্য। জনকে সাথে নিয়ে সয়ইগার তদন্ত শুরু করে ও জানতে পারে এর সাথে কর্নেল আইজাক সহ আমেরিকার এক সিনেটর ও এক সাবেক স্নাইপার জড়িত।
নুরুল ইসলাম তালুকদার (বগুড়ার রাজনীতিবিদ)
কর্মজীবন
পেশায় আইনজীবী নুরুল ইসলাম তালুকদার রাজনীতির সঙ্গে সক্রিয় ভাবে যুক্ত আছেন। এছাড়াও তিনি বঙ্গবন্ধু 'ল' কলেজে শিক্ষকতা করেছেন। তিনি টানা দ্বিতীয়বার সংসদ সদস্য নির্বাচিত হয়েছেন। বর্তমানে তিনি জ্বালানি ও খনিজ মন্ত্রণালয় সম্পর্কিত স্থায়ী কমিটির সদস্যের দায়িত্ব পালন করছেন।
লতিকা ঘোষ
লতিকা ঘোষ (১২ সেপ্টেম্বর ১৯০২ - ১১ ডিসেম্বর ১৯৮৭) ছিলেন ভারতীয় উপমহাদেশে স্বাধীনতা আন্দোলনের জাতীয়তাবাদী ব্যক্তিত্ব। বিশ শতকে প্রথমার্ধে রাজনৈতিক আঙিনায় ও সমাজে ভারতে নারী জাগরণে তথা নারী আন্দোলনে যারা বলিষ্ঠ ভূমিকা নিয়ে মহিলাদের সম্মান ও মর্যাদা বৃদ্ধি করেছিলেন তাদের অন্যতম ছিলেন তিনি।  সুভাষচন্দ্র বসুর অনুপ্রেরণায় গঠিত রাষ্টীয় মহিলা সংঘের অন্যতম প্রতিষ্ঠাতা সদস্য ছিলেন।
জন্ম ও শিক্ষাজীবন
লতিকা ঘোষের জন্ম ১৯০২ খ্রিস্টাব্দের ১২ সেপ্টেম্বর ব্রিটিশ ভারতের অধুনা পশ্চিমবঙ্গের  হুগলি জেলার কোন্নগরে। পিতা কবি মনোমোহন ঘোষ ও মাতা মালতী ঘোষ (বন্দ্যোপাধ্যায়) । শ্রীঅরবিন্দ ও বিপ্লবী বারীন্দ্রকুমার ঘোষ ছিলেন তার পিতৃব্য। লতিকা কলকাতার লরেটো হাউসে শিক্ষা শেষ করে ১৯২৪ খ্রিস্টাব্দে ইংল্যান্ডে যান। অক্সফোর্ড থেকে বি.লিট রিসার্চ ডিগ্রি এবং ট্রেনিং ডিপ্লোমা অর্জনের পর দেশে ফেরেন ১৯২৬ খ্রিস্টাব্দে।
কর্মজীবন
লতিকা লন্ডনে অবস্থানকালে পিতার রচিত ইংরাজী কাব্যগ্রন্থ সঙস অফ লভ অ্যান্ড ডেথ পিতার বন্ধু ইংরেজ কবি লরেন্স বিনওনের সহযোগিতায় সম্পাদনা করেন এবং গ্রন্থটি ১৯২৬ খ্রিস্টাব্দে প্রকাশিত হয়।
ব্যক্তিগত জীবন ও জীবনাবসান
লতিকা ঘোষের বিবাহ ১৯২৪ খ্রিস্টাব্দে কংগ্রেস নেতা ও সুভাষচন্দ্র বসুর এক মিত্র ড.সুবোধচন্দ্র বোসের সঙ্গে হয়েছিল। কিন্তু দুর্ভাগ্যবশত ১৯৩৫ খ্রিস্টাব্দে তাদের বিচ্ছেদ ঘটে। লতিকা ঘোষ ১৯৮৭ খ্রিস্টাব্দের ১১ ডিসেম্বর কলকাতায় প্রয়াত হন।
ওয়ালী (প্রশাসনিক উপাধি)
থাম্ব| ওয়ালী [[মুহাম্মদ আলি পাশা, অগাস্ট কউডার দ্বারা অঙ্কিত, ১৮৪১।]] থাম্ব|440x440পিক্সেল| রুস্তম (রুস্তম খান), [[সফবীয় রাজবংশ|সাফাভীয় ওয়ালী কার্তলী, জর্জিয়া।]] ওয়ালী (والي) হচ্ছে একটি প্রশাসনিক উপাধি, যা মুসলিম বিশ্বে (খিলাফতসমূহ এবং উসমানীয় সাম্রাজ্যসহ) প্রশাসনিক বিভাগের গভর্নরদের মনোনীত করতে ব্যবহৃত হয়েছিল। আরব বা মুসলিম সংস্কৃতি দ্বারা প্রভাবিত কিছু দেশে এটি এখনও ব্যবহার করা হয়। একজন ওয়ালি যে বিভাগটি পরিচালনা করে তাকে বলা হয় উইলায়াহ আর উসমানীয়রা বলে, "বেলায়েত"।
উপাধিটি বর্তমান ফিলিপাইনের মুসলিম সংখ্যাগরিষ্ঠ স্বায়ত্তশাসিত অঞ্চল বাংসামোরোর আনুষ্ঠানিক প্রধানকেও নির্দেশ করে।
উসমানীয় সালতানাত
"ওয়ালী" (উসমানীয় সংবিধানে ফ্রেঞ্চ ভাষায় "gouverneur-général" হিসাবে অনুবাদ করা হয়েছে) উসমানীয় সাম্রাজ্যের সবচেয়ে সাধারণ গভর্নরের উপাধি, যিনি একটি ভিলায়েতের দায়িত্বে ছিলেন।
ইরান
ইরানে একটি গুরুত্বপূর্ণ প্রদেশের গভর্নর-জেনারেল বা স্থানীয় নেতার জন্য শব্দটি ব্যবহৃত হয়। সাফাভীয়দের সময়ে ১৫০১-১৭২২ খ্রিস্টাব্দ পর্যন্ত পূর্ববর্তী জর্জিয়ান কার্তলি আর কাখেটি রাজ্যের তৎকালীন প্রদেশ কুর্দীয় আরদালান আমিরাতের প্রাক্তন আমিরদেরকে পশ্চিম ইরানের লোরেস্তন প্রদেশ এবং খুজেস্তন প্রদেশের বংশগত গভর্নর জেনারেল হিসেবে ওয়ালী উপাধি দেয়া হয়েছিল। ওয়ালীরা সাফাভীয় ইরানের বেলারবেলিকের সমপর্যায়ের ছিলেন। এই ক্ষমতাশীল ওয়ালীরা ইরানের পশ্চিম সীমান্তে বৈদেশিক শক্তির বিরুদ্ধে ইরানকে প্রতিরক্ষা করত। কাজার শাসনের সময়ে (১৭৮৫-১৯২৫) জর্জিয়া সাম্রাজ্য রাশিয়ার কাছে পরাজিত হয় এবং রাশিয়া এই বংশীয় নেতাদেরকে নিজস্ব কেন্দ্রীয় ক্ষমতাশীলদের নিয়োগকৃত অফিসারদের মাধ্যমে প্রতিস্থাপিত করে। প্রধানত এই অফিসাররা সাম্রাজ্যের নেতৃস্থানীয়দের দ্বারা ওয়ালী হিসেবে নির্বাচিত হতেন। যেমন, আজারাবাইজানের (ইরান) ওয়ালী হিসেবে ক্রাউন্স প্রিন্স ঐতিহ্যগতভাবে উপাধি ধারণ করেছেন।
আলজেরিয়ার ক্ষেত্রে
আলজেরিয়াতে একজন ওয়ালী দেশটির রাষ্ট্রপতি দ্বারা নির্বাচিত হন। আর ওয়ালীর পদ "গভর্নর" এবং ৪৮টি প্রদেশের প্রশাসনের প্রধান হিসেবে গণ্য করা হয়।
ওমানি সালতানাতের ক্ষেত্রে
ওমানের সালতানাত যখন কেনিয়ার মোম্বাসা শাসন করেছিল, স্থানীয়ভাবে লিওয়ালি নামে পরিচিত শহরের জন্য একজন ওয়ালি নিয়োগ করেছিল। ওমানীয় বসতি বুঝাতে সেখানে আজও শব্দটির প্রয়োগ রয়েছে। যেমন- মাধা উইলায়াত। চুক্তিবদ্ধ রাষ্ট্রের অনেক শাসক (যাকে অতীতে ট্রুসিয়াল ওমানও বলা হত) তাদের পক্ষে শহরগুলির দেখাশোনা করার জন্য ওয়ালিদের নিয়োগ করেছিলেন। এমনকি একই কাজের জন্য দাসদের‌ও নিয়োগ করা হয়েছিল।
মরক্কোর ক্ষেত্রে
১৯৯৭ সালের আঞ্চলিককরণ সংস্কারের পর থেকে, একজন ওয়ালি হলেন মরক্কোর বারোটি অঞ্চলের একটির গভর্নর।
পাকিস্তানের ক্ষেত্রে
পাকিস্তানে প্রাক্তন রাজ্য সোয়াতের শাসকদের ওয়ালী উপাধি দেওয়া হয়েছিল।
ফিলিপাইনের ক্ষেত্রে
ফিলিপাইনের বৃহৎ দক্ষিণ দ্বীপের মুসলিম মিন্দানাও বাংসামোরোর নামমাত্র প্রধানের জন্য শব্দটি ব্যবহৃত হয়। ওয়ালীদের ক্ষমতায় আনুষ্ঠানিক কার্যক্রম ছাড়াও অঞ্চলটির নৈতিক অভিভাবকত্ব এবং সংসদ প্রতিষ্ঠা বা ভেঙে দেওয়াও রয়েছে।
তিউনিসিয়ার ক্ষেত্রে
তিউনিসিয়ায় একজন ওয়ালি দেশের ২৪টি প্রদেশের প্রতিটির "গভর্নর" এবং প্রশাসনিক প্রধান। দেশটিতে ওয়ালী রাষ্ট্রপতি দ্বারা নির্বাচিত হন।
আধুনিক তুর্কির ক্ষেত্রে
তুরস্কে একজন ওয়ালী হলেন ৮১টি তুর্কি প্রদেশের একটির প্রাদেশিক গভর্নর। তিনি স্বরাষ্ট্রমন্ত্রী কর্তৃক মনোনীত অথবা রাষ্ট্রপতি কর্তৃক নিযুক্ত হতে পারেন। একজন ওয়ালী রাষ্ট্রীয় কার্যাবলী যেমন নিরাপত্তা ও রক্ষণাবেক্ষণের কাজকর্মের তত্ত্বাবধান করেন, তেমনিভাবে নির্বাচিত প্রাদেশিক ও পৌরসভার তত্ত্বাবধান করেন। ওহাল রাজ্যের জরুরি অবস্থার সময়ে ১৯৮৭ থেকে ২০০২ পর্যন্ত, একজন অতিরিক্ত ওয়ালী ছিলেন যিনি দক্ষিণ-পূর্ব আনাতোলিয়ায় ১৩টি প্রদেশের ওয়ালীদের তত্ত্বাবধান করেছিলেন।
সিদ্ধং লিপি
সিদ্ধং (𑖭𑖰𑖟𑖿𑖠𑖽, 梵字, বোঞ্জি) অর্থাৎ "সম্পন্ন" অথবা "নিখুঁত"। সিদ্ধং (পরবর্তীকালে সিদ্ধমাতৃকা) লিপি থেকে বাংলা লিপি এবং অসমীয়া লিপিটি উৎপন্ন (উদ্ভূত) হয়েছে এবং কানা লিপিকেও উদ্বুদ্ধ করেছে। সিদ্ধং লিপিটি ৬০০ থেকে ১২০০ খ্রিষ্টাব্দ পর্যন্ত ব্যবহৃত ছিল।
স্বর
!স্বরবর্ণের স্বতন্ত্র আকার!!বাংলা অনুবাদ!! -এর সঙ্গে স্বরবর্ণের মূল্যের বৈশিষ্ট্যসূচক চিহ্ন যুক্ত!!স্বরবর্ণের স্বতন্ত্র আকার!!বাংলা অনুবাদ!! -এর সঙ্গে স্বরবর্ণের মূল্যের বৈশিষ্ট্যসূচক চিহ্ন যুক্ত !স্বরবর্ণের স্বতন্ত্র আকার!!বাংলা অনুবাদ!! -এর সঙ্গে স্বরবর্ণের মূল্যের বৈশিষ্ট্যসূচক চিহ্ন যুক্ত!!স্বরবর্ণের স্বতন্ত্র আকার!!বাংলা অনুবাদ!! -এর সঙ্গে স্বরবর্ণের মূল্যের বৈশিষ্ট্যসূচক চিহ্ন যুক্ত
আলাহার বন
আলাহার বন জার্মানির মিউনিখের উত্তরে আলেহ-উন্টেরমেনজিন জেলায় অবস্থিত একটি বন।
অবস্থান
আলাহার বন মিউনিখ উত্তর সংযোগ ট্রেন আঙ্গিনার উত্তরে, মিউনিখের আলেহ, লুডভিগসফেল্ড ও কার্লসফেল্ড জেলার মধ্যবর্তী স্থানে অবস্থিত, যা ডাখাও জেলার একটি পৌরসভা।
বাস্তুতন্ত্র
thumb|left|আলাহার বন
আলাহার বন মিউনিখের উত্তরে ১ বর্গকিলোমিটার আয়তন বিশিষ্ট সাবেক লোহভাল্ডগারটেলের অবশিষ্ট অংশ। এখানে পুরনো লিন্ডেন ও ওক বৃক্ষ ছাড়াও সাইকামোর ম্যাপল, স্প্রাস, পার্বত্য এল্ম, পাইন ও এশ বৃক্ষ রয়েছে। বসন্তকালে এখানে লুনভোর্ট, কাউস্লিপ বা উড এনেমন ফুল ফোটে। এছাড়াও এখানে তিন শতাধিকের আধিক প্রকারের মাশরুম দেখা যায়।
মিউনিখ উত্তর সংযোগ আঙ্গিনা, একটি বড় স্থানচ্যুতি এবং ধারক স্টেশন, ১৯৯১ সালে আলাহার বনের দক্ষিণ প্রান্তে নির্মিত হয়। এই প্রকল্পে ১৭৪ হেক্টর বায়োটাইপ এলাকা ধ্বংস করা হয় যার কারণ এটি সংরক্ষণবাদিদের সমালোচনার শিকার হয়েছিল। এটি ৫কিমি দীর্ঘ ও ৫০০ মিটার প্রশস্ত। এখানে ৩৫৬টি সংযোগ ও ১২০ কিলোমিটারের বেশি রেলপথ রয়েছে। প্রতিদিন এখানে সর্বোচ্চ ৪০০০ রেলগাড়ি ধারণ করা হয়। এটি বর্তমানে একটি দুর্লভ নদীতীরবর্তী বন। জনগণ ও বিশেষজ্ঞদের প্রতিবাদের পরে এ৯৯ মোটরওয়ে রিং মিউনিখ উত্তর-পশ্চিম বনের নিচ দিয়ে আলাহা সুড়ঙ্গ দিয়ে অতিক্রম করে।
এই বনে আলাহার লোহ নামে একটি হ্রদ এবং একটি ফরেস্ট ক্লাসরুম দেখা যায়।
আলাহার বন একটি প্রাকৃতিক সংরক্ষণ এলাকা (এনএসজি-০০৫৭৩.০১, ডব্লিউডিপিএ আইডি: ৩১৮০৮৭) এবং এর উত্তরপশ্চিমাংশও সংরক্ষিত এলাকা (এলএসজি-০০১২০.০৬, ডব্লিউডিপিএ আইডি: ৩৯৫৫৬৩)। এছাড়া দক্ষিণের এঙ্গারলোহের সাথে সম্মিলিতভাবে এটি ইউরোপীয় ইউনিয়নের ইউরোপীয় বায়োটাইপ নেটওয়ার্কের ফনা-ফ্লোরা-হ্যাবিটেট এলাকা (এফএফএইচ এলাকা নং. ৭৭৩৪-৩০২) হিসেবে বিবেচিত। এছাড়া এই বন মিউনিখ গ্রিন বেল্টের অংশ।
জার্মানিতে ফলিত বিজ্ঞানের বিশ্ববিদ্যালয়ের তালিকা
জার্মানির ফলিত বিজ্ঞানের বিশ্ববিদ্যালয়গুলির এই তালিকায় জার্মানির সমস্ত ফলিত বিজ্ঞানের বিশ্ববিদ্যালয়ের তালিকা রয়েছে৷ এগুলি রাষ্ট্র এবং প্রতিষ্ঠানের দ্বারা বাছাই করা হয়। জার্মানিতে ফলিত বিজ্ঞানের মোট ২৪০টি বিশ্ববিদ্যালয় রয়েছে।
সেমরা আকসু
সেমরা আকসু বায়ান (জন্ম ৩১ মে ১৯৬২) একজন তুর্কি স্প্রিন্টার। তিনি ১৯৮৪ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।
হাসমত
জীবনী
হাসমত শতাধিক চলচ্চিত্রে অভিনয় করেছেন। তিনি নীল আকাশের নিচে, অবুঝ মন, রংবাজ, আলোর মিছিল, হাবা হাসমত ও নতুন বউ এর মত চলচ্চিত্রে অভিনয় করেছেন। চলচ্চিত্রে অভিনয়ের পাশাপাশি তিনি চলচ্চিত্র পরিচালনার সাথেও যুক্ত ছিলেন। হাসমত ২০০৩ সালের ১০ নভেম্বর ৭২ বছর বয়সে মৃত্যুবরণ করেন।
কুঁচি কংকা
কুঁচি কংকা (বৈজ্ঞানিক নাম: Delias acalis (Godart)) ‘পিয়েরিডি’ (Pieridae) গোত্র ও 'পাইরিনি' (Pierinae) উপ-গোত্র এবং ডেলিয়াস (Delias) বর্গের অন্তর্ভুক্ত প্রজাপতি।
আকার
কুঁচি কংকা এর প্রসারিত অবস্থায় ডানার আকার ৮০-১০০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত কুঁচি কংকা এর উপপ্রজাতি হল-
বিস্তার
ভারত (পূর্বঘাট পর্বত, পশ্চিমবঙ্গ, সিকিম, আসাম, অরুনাচল প্রদেশ এবং উত্তরপূর্ব ভারত), নেপাল, ভুটান মায়ানমার, বাংলাদেশ এর বিভিন্ন অঞ্চলে এদের দেখা যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী পুরুষ উভয় প্রকারই লোপামুদ্রা (Delias pasithoe)সাথে সামঞ্জস্যপূর্ণ তবে ডানার উপরিতলের বেসাল অংশ দেখে চট্‌ করে শনাক্ত করা যায়। কুঁচি কংকা এর পিছনের ডানার উপরিতলে গোড়ার দিকে অর্থাৎ বেসাল অংশে লাল রঙের ছোপ লোপামুদ্রায় থাকে না।
ডানার উপরিতল : ডানার উপরিতলের মূল রঙ কালো এবং সাদা, হলুদ বিভিন্ন আকৃতির ছোপযুক্ত। সামনের ডানায় সেল এর শীর্ষভাগে লোপামুদ্রা এর সাদা ছোপের পরিবর্তে, কুঁচি কংকা দের ধূসর আঁশযুক্ত সাদাটে বড় ছোপ বর্তমান যা সেল অতিক্রম করে ডিসকোসেলুলার অংশে বিস্তৃত। উক্ত বড় ছোপটির মধ্যভাগ সেল এর শীর্ষরেখা দ্বারা স্পষ্ট ভাবে খন্ডিত। সেল এর নিম্নপ্রান্তে ধূসর আঁশযুক্ত সাদাটে চওড়া পটি দেখা যায়। পোস্ট ডিসকাল ছোপ সারির ছোপগুলি ধূসর এবং অস্পষ্ট, কম বেশি লম্বাটে গড়নের যাদের ভিতরের প্রান্তভাগ তীক্ষ্ণ এবং অপেক্ষাকৃত সাদা এবং উজ্জ্বল। উক্ত পোস্টডিসকাল চওড়া ছোপগুলি বিভিন্ন দৈর্ঘ্যের এবং ৩ নং শিরামধ্যের ছোপটি অন্যদের তুলনায় অধিকতর অন্তর্মুখী; সেল্প্রান্তের অনেকটা নিকট অবধি বিস্তৃত। সাববেসাল অংশে ১b এবং ২ নং শিরামধ্যে দুটি বড় ধূসর ছোপ লক্ষ্য করা যায়। উক্ত ছোপদুটি পুরুষ প্রকারে স্ত্রী অপেক্ষা বৃহত্তর; ১b এর সাববেসাল ছোপটি পুরুষ প্রকারে লম্বা এবং চওড়া এবং স্ত্রী প্রকারে খানিক উপবৃত্তকার (elliptical)।
পিছনের ডানায় বেসাল অথবা গোড়ার অংশ এবং সেল এর মধ্যভাগ পর্যন্ত সিঁদুর রঙা লাল এবং কালো শিরা দ্বারা সুস্পষ্টভাবে খন্ডিত। ১a, ১b শিরামধ্য এবং ১c শিরামধ্যের সামান্য অংশ ধূসর সাদা আঁশে ঘনভাবে ছাওয়া। ১c শিরামধ্যের বাকী অংশ উজ্জ্বল হলুদ। ২ থেকে ৭ নং শিরামধ্যে কালো আঁশে হাল্কা ভাবে ছাওয়া লম্বাটে এবং চওড়া পটি বর্তমান যেগুলি টার্মেন অথবা প্বার্শপ্রান্তরেখা স্পর্শ করে না। পুরুষ প্রকারে উক্ত পটিগুলি সাদাটে এবং স্ত্রী প্রকারে ২ থেকে ৫ ইষদ হলুদ অথবা হলুদ। ৪ নং শিরামধ্যের পটিটি উভয় প্রকারেই সেলের শীর্ষভাগ অতিক্রম করে।
ডানার নিম্নতল : ডানার নিম্নতল উপরিতলেরই অনুরূপ। স্ত্রী-পুরুষ উভয় প্রকারে পিছনের ডানায় গোড়ার দিকে অথবা বেসাল অঞ্চলে বড় এবং চওড়া সিঁদুর রঙা লাল পটি বর্তমান যা কোস্টাল শিরার নিচ থেকে ডরসাম এর গোড়া অবধি বিস্তৃত এবং ডানার একদম গোড়ায় অথবা বেসের উপর দিকে ছোট একটি কমলা হলুদ ছোপ লক্ষ্য করা যায়। উভয় প্রকারেই সেল এর শীর্ষভাগ হলুদ এবং ১b থেকে ৭ নং শিরামধ্যের লম্বা পটিগুলি ক্রমশ হলুদ থেকে ফ্যাকাশে হয়ে সাদা হয়। উক্ত পটিগুলির মধ্যে ১b এবং ১c শিরামধ্যের হলুদ পটি দুটি টার্মেন অবধি বিস্তৃত। শিরাগুলি সরু এবং কালো। টার্মিনাল রেখা সরু কালো।
শুঙ্গ সাদায়-কালোয় ডোরাকাটা এবং শীর্ষভাগ কালো। মাথা, বক্ষদেশ এবং উদর এর উপরিতল কালো এবং প্বার্শ এবং নিম্নতল ধূসর বর্ণের।
আচরণ
এই প্রজাতি পূর্বঘাট পর্বতমালা অঞ্চলে অতি দুর্লভ, পশ্চিমবঙ্গে প্রায় দুর্লভ এবং উত্তর-পূর্ব ভারতে মোটামুটি ভাবে প্রাপ্তব্য। এদের উড়ান দুর্বল, তবে ভয় অথবা বাধা পেলে অথবা বিরক্ত হলে হঠাৎ গতি বাড়িয়ে দ্রুত ঝোপ ঝাড় অথবা জঙ্গলে ধুকে পড়ে। সাধারনত এদের একা বিচরণ এবং মাড পাডল করতে দেখা যায়। পুরুষ প্রকারই ভিজে মাটি, ভিজে বালি, ভিজে পাথর অথবা ভিজে ছোপ এ অবস্থান করে, মাড্‌ পাডল করে। Delias বর্গের অন্যান্য সদস্যদের মতন এই প্রজাতিকেও উঁচু গাছ অথবা ঝোপঝাড় এর চারপাশে উড়তে দেখা যায়, সাধারনত আহার্য উদ্ভিদের আশেপাশে। স্ত্রী পুরুষ উভয়েরই ফুলের মধুর প্রতি আসক্তি রয়েছে। দক্ষিণ ভারতে একমাত্র পূর্বঘাট পার্বত্য অঞ্চলে (বিশাখাপত্তনম এর নিকটে) এদের দেখা মেলে ৩০০০-৫০০০ ফুট উচ্চতায়। নাগা পাহাড়ে এই প্রজাতি খুবই সহজ প্রাপ্য আগস্ট থেকে নভেম্বরে এবং সিকিমএ নিচু উচ্চতায় বেশ সহজপ্রাপ্য।
চরামদ্দি ইউনিয়ন
চরামদ্দি বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
আয়তন
চরামদ্দি ইউনিয়নের আয়তন ৬,০০১ একর।
প্রশাসনিক কাঠামো
চরামদ্দি ইউনিয়ন বাকেরগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চরামদ্দি ইউনিয়নের মোট জনসংখ্যা ১৮,১২২ জন। এর মধ্যে পুরুষ ৮,৫৬৮ জন এবং মহিলা ৯,৫৫৪ জন। মোট পরিবার ৩,৯৮৫টি।
শিক্ষা
২০১১ সালের আদমশুমারি অনুযায়ী চরামদ্দি ইউনিয়নের সাক্ষরতার হার ৬৯%।
সলিড-স্টেট ইলেক্ট্রনিকস
সলিড-স্টেট ইলেকট্রনিক্স মানে সেমিকন্ডাক্টর ইলেকট্রনিক্স: সেমিকন্ডাক্টর ডিভাইস যেমন ট্রানজিস্টর, ডায়োড এবং ইন্টিগ্রেটেড সার্কিট (ICs) ব্যবহার করে প্রস্তুতকৃত ইলেকট্রনিক যন্ত্রপাতি ।   শব্দটি এমন কিছু ডিভাইসের ক্ষেত্রে বিশেষণ হিসেবেও ব্যবহৃত হয় যেখানে অর্ধপরিবাহী ইলেকট্রনিক্সের কোনো চলমান যন্ত্রাংশ নেই, এমন ডিভাইসগুলিকে চলমান অংশ দিয়ে প্রতিস্থাপিত করে, যেমন সলিড-স্টেট রিলে যেখানে ট্রানজিস্টর সুইচগুলি মুভিং-আর্ম ইলেক্ট্রোমেকানিক্যাল রিলে ব্যবহার করা হয়, বা সলিড-স্টেট ড্রাইভ (এসএসডি) দ্বারা হার্ডডিস্ক ড্রাইভ কে প্রতিস্থাপন করতে কম্পিউটারে ব্যবহৃত এক ধরনের সেমিকন্ডাক্টর মেমরি, যা একটি ঘূর্ণায়মান ডিস্কে ডেটা সঞ্চয় করে।
ট্রানজিস্টরের উপর ভিত্তি করে গড়ে উঠা এই নতুন প্রযুক্তিকে আলাদা করার জন্য 1960 সালে, সেমিকন্ডাক্টর যুগের শুরুতে "সলিড-স্টেট" শব্দটি জনপ্রিয় হয়ে ওঠে। ট্রানজিস্টর যুগের পূর্বে ইলেকট্রনিক যন্ত্রপাতিগুলোতে ভ্যাকুয়াম টিউব ব্যবহার করা হতো যেখানে ডিভাইসগুলোতে বৈদ্যুতিন ক্রিয়া গ্যাসীয় দশায় ঘটতো। একটি সেমিকন্ডাক্টর ডিভাইস বৈদ্যুতিক প্রবাহ নিয়ন্ত্রণ করার মাধ্যমে কাজ করে যেখানে ইলেকট্রন বা হোল একটি সিলিকনের মতো অর্ধপরিবাহী পদার্থের একটি কঠিন স্ফটিক অংশের মধ্যে চলমান থাকে। অপরদিকে থার্মিয়নিক ভ্যাকুয়াম টিউবগুলি সম্পূর্ণরূপে আবদ্ধ কোনো টিউবে কণা, ইলেকট্রন বা আয়নগুলির দ্বারা সৃষ্ট গ্যাস দ্বারা সঞ্চালিত কারেন্ট নিয়ন্ত্রণ এর মাধ্যমে কাজ করে।
যদিও প্রথম সলিড-স্টেট ইলেকট্রনিক ডিভাইসটি ছিল ক্যাট'স হুইস্কর ডিটেক্টর, যা ছিল একটি অপরিশোধিত সেমিকন্ডাক্টর ডায়োড এবং 1904 সালের দিকে উদ্ভাবিত হয়েছিল। সলিড-স্টেট ইলেকট্রনিক্স এর যাত্রা শুরু হয়েছিল 1947 সালে ট্রানজিস্টর আবিষ্কারের মধ্য দিয়ে । তার পূর্বে, সমস্ত ইলেকট্রনিক যন্ত্রপাতিতে ভ্যাকুয়াম টিউব ব্যবহার করত, কারণ ভ্যাকুয়াম টিউবই ছিল একমাত্র ইলেকট্রনিক উপাদান যা অন্য সব ইলেকট্রনিক ডিভাইসের ক্ষমতা (যেমন কারেন্ট প্রবাহ, ভোল্টেজ প্রভৃতি) বাড়িয়ে দিতে পারতো। 1947 সালে বেল ল্যাবরেটরিতে উইলিয়াম শকলির অধীনে কাজ করার সময় জন বারডিন এবং ওয়াল্টার হাউসার ব্র্যাটেন ট্রানজিস্টর উদ্ভাবন করেন,
যা ইলেকট্রনিক ডিভাইসের ক্ষমতা বাড়িয়ে দিতে পারতো ভ্যাকুয়াম টিউবকে প্রতিস্থাপন করার মাধ্যমে। প্রথম ট্রানজিস্টর হাই-ফাই সিস্টেমটি GE- এর ইঞ্জিনিয়ারদের দ্বারা তৈরি করা হয়েছিল এবং 1955 সালে ফিলাডেলফিয়া বিশ্ববিদ্যালয়ে প্রদর্শন করা হয় । বাণিজ্যিক উৎপাদনের ক্ষেত্রে, দ্য ফিশার টিআর-১ প্রথম "অল ট্রানজিস্টর" প্রিঅ্যামপ্লিফায়ার, যা 1956 সালের মাঝামাঝি সময়ে সহজলভ্য হয়েছিল। 1961 সালে, ট্রান্সিস-ট্রনিকস নামে একটি কোম্পানি TEC S-1 নামের একটি সলিড স্টেট অ্যামপ্লিফায়ার উন্মোচন করে।
1960 এবং 1970-এর দশকে ট্রানজিস্টরের দ্বারা ভারী, ভঙ্গুর, শক্তি-ক্ষুধার্ত ভ্যাকুয়াম টিউবগুলির প্রতিস্থাপন শুধুমাত্র প্রযুক্তিতে নয়, মানুষের অভ্যাসের ক্ষেত্রে একটি বিপ্লব সৃষ্টি করেছিল, যার ফলে প্রথম ট্রানজিস্টর রেডিও, ক্যাসেট টেপ প্লেয়ার, ওয়াকি-টকি এবং কোয়ার্টজ ঘড়ি এর মতো সত্যিকারের বহনযোগ্য ইলেকট্রনিক্স ডিভাইস তৈরি সম্ভব হয়েছিল। সেইসাথে প্রথম ব্যবহারযোগ্য কম্পিউটার এবং মোবাইল ফোন তৈরি করা সম্ভব হয়েছিল। সলিড স্টেট ইলেকট্রনিক ডিভাইসের অন্যান্য উদাহরণ এর মধ্যে রয়েছে মাইক্রোপ্রসেসর চিপ, এলইডি ল্যাম্প, সোলার সেল, ক্যামেরায় ব্যবহৃত চার্জ কাপলড ডিভাইস (সিসিডি) ইমেজ সেন্সর এবং সেমিকন্ডাক্টর লেজার ।
হাদাইক-ই-বখশিশ
হাদাইক-ই-বখশিশ ইমাম আহমদ রাজা খানের নাতিয়া দিওয়ান যা তিনটি অংশ নিয়ে গঠিত। এর প্রথম অংশ সংকলিত হয় ১৯০৭ সালে ১৩২৫ হিজরি মোতাবেক। এখন পর্যন্ত গবেষণা অনুসারে, প্রথম দুটি খণ্ড প্রথম প্রকাশিত হয়েছিল ১৯২৬ সালে। এই সংগ্রহে উর্দু ছাড়াও কিছু ফারসি ও আরবি ভাষায় রয়েছে।
পূর্ণদাস বাউল
পূর্ণদাস বাউল (জন্মঃ ১৮ই মার্চ, ১৯৩৩) একজন আন্তর্জাতিক খ্যাতি সম্পন্ন ভারতীয় বাঙালি বাউল গান শিল্পী।
প্রথম জীবন
পূর্ণদাস বাউল ১৯৩৩ খ্রিষ্টাব্দের ১৮ই মার্চ ব্রিটিশ ভারতের বেঙ্গল প্রেসিডেন্সির অন্তর্গত রামপুরহাটের সন্নিকটে একচক্কা গ্রামে জন্মগ্রহণ করেন। তার পিতার নাম নবনীদাস বাউল। ছোটবেলা থেকেই পূর্ণদাস পিতার সাথে বাংলার বিভিন্ন স্থানে যাত্রা করেন। ১৯৩৯ খ্রিষ্টাব্দে মন্বন্তরের সময় দারিদ্র্যপীড়িত পরিবারকে আহার জোগাড় করতে তিনি রেলস্টেশন ও প্ল্যাটফর্মে গান গেয়ে রোজগার করেন। এই সময় সীতারাম ওঙ্কারণাথ নামে এক সাধকের প্রেরণায় পূর্ণদাস বাংলার বাইরেও বাউল গান গাইতে বের হন। তিনি মাত্র নয় বছর বয়েসে বাউল গান গেয়ে জয়পুরে এক প্রতিযোগিতায় স্বর্ণপদক জয় করেন। কৈশোরে তিনি কলকাতা শহরে রংমহল থিয়েটার এবং বঙ্গসংস্কৃতির মেলায় গান গেয়েছিলেন। পিতার সঙ্গে যুগ্মভাবে নির্মিত তার গানের রেকর্ডিং এই সময় প্রচণ্ড জনপ্রিয় হয়।
পুরস্কার ও সম্মাননা
২০১৩ সালে কলা বিভাগে বিশেষ অবদানের জন্য পশ্চিম বঙ্গ রাজ্যের সুপারিশে পদ্মশ্রী পুরস্কারে সম্মানিত করা হয়।
মোহনানন্দ ব্রহ্মচারী
মোহনানন্দ ব্রহ্মচারী (১৭ ডিসেম্বর ১৯০৪ - ২৯ আগস্ট ১৯৯৯) ছিলেন একজন ভারতীয় বাঙালি ধর্মগুরু ও যোগী পুরুষ, যিনি তিনি রাম নিবাস ব্রহ্মচর্য আশ্রমের দ্বিতীয় মোহন্ত বা প্রধান ছিলেন।
জন্ম ও প্রারম্ভিক জীবন
মোহনানন্দ ব্রহ্মচারীর পূর্বাশ্রমের নাম ছিল মনোমোহন বন্দ্যোপাধ্যায়। তার জন্ম ১৯০৪ খ্রিস্টাব্দের ১৭ ডিসেম্বর শনিবার পিতার কর্মস্থল তৎকালীন অবিভক্ত মেদিনীপুর জেলার কর্ণগড়ে এক ধার্মিক পরিবারে। পিতা হেমচন্দ্র বন্দ্যোপাধ্যায় ছিলেন ম্যাজিস্ট্রেট। মাতা বিনয়নী দেবী। পৈতৃক নিবাস ছিল অবিভক্ত বাংলার নদীয়া জেলার শিবনিবাসে। ধর্মপ্রাণ ব্রাহ্মণ দম্পতি দেওঘর আশ্রমের শ্রীশ্রীবালানন্দ ব্রহ্মচারীর শিষ্য ছিলেন। মনোমোহনের জন্মের সময়  গুরু শ্রী বালানন্দ ব্রহ্মচারী স্বয়ং উপস্থিত ছিলেন। তবে গুরু-শিষ্যের প্রথম সাক্ষাৎ হয়েছিল শিষ্যের জন্মের দেড় বছর পরে দেওঘর আশ্রমে যখন তার মাতাপিতা গুরুমহারাজের দর্শনে যান। শৈশব হতেই তার মধ্যেই ব্যাখ্যাতীত ঐশ্বরিক ভাব ছিল। সমবয়সীরা যখন স্বভাবসিদ্ধ ভাবে খেলা ও মজার মধ্যে লিপ্ত থাকত, মনোমোহন কিন্তু পড়াশোনা বা রবীন্দ্র সংগীতে মগ্ন থাকতেন। সঙ্গীতানুরাগী ও সঙ্গীতজ্ঞ ছিলেন মনোমোহন। পিতার বদলির চাকরির সূত্রে তিনি বাল্যকালে মজঃফরপুর, ভাগলপুর, পুরুলিয়া, ধানবাদ সহ বিভিন্ন জায়গায় থকেছেন। ধানবাদ ইংলিশ হাই স্কুল থেকে এন্ট্রান্স পাশ করে ১৯২০ খ্রিস্টাব্দে কলকাতার  স্কটিশ চার্চ কলেজে ভরতি হন। পরের বছর তিনি তিনি সেন্ট জেভিয়ার্স কলেজে বিজ্ঞান বিভাগে ছাত্র হিসাবে যোগ দেন। থাকতেন ওগিলভি হোস্টেলে।  এই সময়ে তিনি স্বামী বিবেকানন্দ এবং শ্রী অরবিন্দের মতো বিভিন্ন ধর্মীয় ব্যক্তিত্বের জীবন ও চিন্তা অধ্যয়নের পাশাপাশি তপস্যার অনুশীলন শুরু করেন। পরে সহসাই ১৯২১ খ্রিস্টাব্দের ৯ সেপ্টেম্বর সতেরো বৎসর বয়সে দেওঘরে শ্রীশ্রীবালানন্দ মহারাজের কাছে চলে যান। সমস্ত পার্থিব বাসনা ত্যাগ করে নৈষ্টিক ব্রহ্মচারী  জীবনযাপনে মনস্থির করেন।
শ্রীশ্রীবালানন্দ ব্রহ্মচারী যুবক মনোমোহনের সংকল্প পুঙ্খানুপুঙ্খভাবে পরীক্ষা করেন এবং তার পিতামাতার সম্মতি নিয়ে অবশেষে একুশ দিন পর দুর্গা মহাষ্টমীর দিন তাকে সন্ন্যাস জীবনের দীক্ষা প্রদান করেন। মোহনানন্দ ব্রহ্মচারী নামে পরিচিত হয়ে দেশে এবং বিদেশে শ্রদ্ধেয় সাধুদের একজন হয়ে ওঠেন।
গুরু শ্রীশ্রী বালানন্দ ব্রহ্মচারী মোহনানন্দকে ঐশ্বরিক স্নেহে একাত্ম করে নিয়েছিলেন। ধীরে ধীরে দেবী মার (শ্রীশ্রী বালা ত্রিপুরা সুন্দরী মা বা বলেশ্বরী মার) সেবায়ত করা সহ আশ্রমের সমস্ত দায়িত্ব অর্পণ করতে থাকেন। ১৯৩৭ খ্রিস্টাব্দের ৯ জুন গুরু শ্রীবালানন্দ ব্রহ্মচারীর প্রয়াণের পর দেওঘর আশ্রমের প্রধানের দায়িত্বভার গ্রহণ করেন।
তিনি দেওঘর ছাড়াও বদ্রীনাথ ধাম, হৃষিকেশ, হরিদ্বার, বারাণসী, দুর্গাপুর, বাঁকুড়া, বহরমপুর, হাজারিবাগ প্রভৃতি স্থানে আশ্রম গড়ে তোলেন। দেশ-বিদেশে তার বহু ভক্ত শিষ্য আছে।
জীবনাবসান
শ্রীশ্রীমোহনানন্দ ব্রহ্মচারী মহারাজ ১৯৯৯ খ্রিস্টাব্দের ২৯ আগস্ট মার্কিন যুক্তরাষ্ট্রের টেনেসির রিভার পার্ক হাসপাতালে হৃদরোগে আক্রান্ত হয়ে শেষ নিঃশ্বাস ত্যাগ করেন।
চুরি প্রতিরোধকারী কর্মকর্তা
চুরি প্রতিরোধকারী কর্মকর্তা হলেন এমন একজন নিরাপত্তা কর্মকর্তা, যিনি চুরি, আক্রমণ এবং বিদ্বেষপরায়ণ কাজ পরিরোধ করার জন্য ব্যবসা বাণিজ্য পরিচালন করা সর্বসাধারণের জন্য উন্মুক্ত এমন ভবনের নিরাপত্তার কাজে অংশ নেন। তিনি তার কার্যক্রম প্রতিষ্ঠানের অভ্যন্তরে পরিচালিত করেন। তিনি তার কার্যক্রম দোকানে প্রবেশ পথে ও অর্থ পরিশোধের কাউন্টারে পরিচালনা করেন, একই সাথে তিনি বিক্রয়ের স্তরে চুরি রোধে চুরি প্রতিরোধমূলক নজরদারি করেন।
ফ্রান্সে, ফৌজদারি কার্যবিধির ৭৩ অনুচ্ছেদ অনুসারে তিনি অভিযুক্ত অপরাধীকে গ্রেপ্তারের জন্য অগ্রসর হতে পারেন, সেই সময় তিনি তাৎক্ষণিকভাবে প্রতিষ্ঠানটির পরিচালনার কাছে তিনি কি পেয়েছেন তা রিপোর্ট করেন এবং চুরির কার্যক্রম সম্পর্কে একটি রিপোর্ট প্রস্তুত করেন।